钦定古今图书集成/明伦汇编/氏族典/第338卷 > 刘汲
## 钦定古今图书集成/明伦汇编/氏族典/第338卷 > 刘汲

按《宋史刘汲传》：“汲字直夫，眉州丹陵人。绍圣四年进
士，辟开封府推官。宰相王黼初领应奉司，汲对客辄
诋之，黼闻，奏谪监蓬州税，钦宗召赴阙。时置京西转
运司于邓州，以汲添差副使。金人再犯京师，诸道不
知朝廷动息者三月，冯延绪传诏，令诸道罢兵，汲谓
副总管高公纯曰：‘速进兵’。公纯难之，汲独驰数十骑”
赴都城。二帝已北行，汲素服恸哭。寻代公纯摄帅事，
就加直龙图阁、知邓州。金人攻之急，矢下如雨，军中
请汲去，汲不许。敌大至，汲死之。谥忠介。